dumugi delahan tansah manggih bagya mulya, dados kulawarga ingkang sakinah, mawaddah warohmah, tansah pikantuk berkah, pinaringan turun ingkang soleh solihah. Allahumma amin.Para rawuh para pilenggah ingkang pantes sinudarsana, Bp/Ibu _____________ sakulawarga, lumantar kula tansah hanglenggana budi dayaning manungsa kirang sampurna, pramila mbokbilih anggenipun nampi karawuhan panjenengan sedaya, kirang ing tanggap, tangguh, lan gupuh, mugi diagung ing pangaksama. Mboten kekilapan, minangkani para kadang mudha taruna anggenipun sami nawung kridha aleladi wonten ngarsa panjenengan sedaya, mbokbilih wonten kiranging trapsila lan suba sita, lumantar kula tansah nyuwun agunging pangaksama panjenengan sedaya.Mekaten para rawuh menggah pamatur kula minangkani Bp/Ibu ____________ gotrah kulawarga. Wonten ingkang cicir, cupet, cewet, menapa dene ingkang kalucut, kula nyuwun agunging pangaksami.Ing salajengipun kula nyuwun tambahing pangestu, saperlu ndherekaken upacara dhauping penganten, mugi-mugi kanthi berkah pangestu panjenengan sedaya, saged rancag, lancar, mboten manggih alangan setunggal menapa. Allahumma amin.Ibu-ibu, bapak-bapak, saha sanggyaning para rawuh para lenggah ingkang dhahat kinurmatan. Minangka pambukaning adicara dhauping penganten menika, sumangga nuwun kula dherekaken maos ummul kitab sesarengan.Liridho-illahi ta'ala walisyafa'ati rosulillah SAW al faatihah.===(maos fatihah)===Matur nuwun, mugi-mugi lantaran waosan kalawau adicara menika saged lancar, rancag, mboten manggih alangan setunggal menapa, wiwit purwa, madya, hengga wusananipun. Allahumma amin.Salajengipun, tumapak adicara ingkang salajengipun, nuwun inggih Upacara Panggihing Putra Temanten. Ingkang menika, katur panjenenganipun Ibu juru rias, sumangga keparenga mratitisaken panggihing putra penganten menika, lan ugi katur mas juru foto, sumangga kapendhet gambaripun.Para rawuh para pilenggah ingkang pantes sinudarsana, minangka awaling upacara, putra temanten putri samangke badhe kalenggahaken ing sasana rinengga kanthi kabiwardha ungeling Ketawang Sekarteja. Sumangga,